Diari Oficial de la Generalitat Valenciana


Sumari del DOGV 8711, del 07-01-2020 (2020/5)

RESOLUCIÓ de 18 de desembre de 2019, del vicepresident segon i conseller d'Habitatge i Arquitectura Bioclimàtica, per la qual s'aprova el document reconegut per a la qualitat en l'edificació denominat Guia de paviments asfàltics per a vies de baixa intensitat de trànsit.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8711

Data del DOGV
:   07-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5


Data del document
:   18-12-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 18 de desembre de 2019, del vicepresident segon i conseller d'Habitatge i Arquitectura Bioclimàtica, per la qual s'aprova el document reconegut per a la qualitat en l'edificació denominat Guia de paviments asfàltics per a vies de baixa intensitat de trànsit. [2020/5]  
A iniciativa de l'Institut Valencià de l'Edificació, IVE, la Direcció General de Qualitat, Rehabilitació i Eficiència Energètica ha instruït l'expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els següents   
  
Fets:  
1. L'Institut Valencià de l'Edificació, IVE, va sol·licitar el 26 de juny de 2019 l'aprovació de la Guia de paviments asfàltics per a vies de baixa intensitat de trànsit com a document reconegut per a la qualitat en l'edificació conforme al Decret 132/2006, de 29 de setembre, del Consell.  
2. El 19 de novembre de 2019, el director general de Qualitat, Rehabilitació i Eficiència Energètica va obrir un tràmit d'audiència pública amb la finalitat que les entitats o associacions interessades aportaren totes les al·legacions, observacions o indicacions que consideraren convenient manifestar sobre el document esmentat.  
3. Finalitzat el termini del tràmit d'audiència pública, no s'han presentat al·legacions, per la qual cosa el text proposat es considera com a definitiu.   
  
Fonaments de dret:  
1. Aquest òrgan és el competent per a l'aprovació d'aquest document reconegut, segons estableix l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació, IVE, és competent per a instar l'aprovació d'aquest document reconegut, segons el que disposa l'article 7 del Decret 132/2006.  
3. L'objecte d'aquest document reconegut apareix tipificat en l'article 4, apartat b), del Decret 132/2006, en concordança amb el que estipula l'article 4, apartat 2.a), del Reial decret 314/2006, de 17 de març, pel qual s'aprova el Codi Tècnic de l'Edificació.  
4. Per a l'aprovació d'aquest document reconegut s'ha seguit el procediment desenvolupat en el capítol II de l'esmentat Decret 132/2006.   
  
En virtut de tot això, vistos la Llei 39/2015, d'1 d'octubre, del procediment administratiu comú de les administracions públiques, el Decret 132/2006, de 29 de setembre, del Consell, pel qual es regulen els documents reconeguts per a la qualitat de l'edificació, i altra normativa d'aplicació pertinent i preceptiva, resolc:  
  
  
Únic   
Aprovar el document reconegut per a la qualitat en l'edificació denominat Guia de paviments asfàltics per a vies de baixa intensitat de trànsit, amb el codi DRB 16/19.   
Aquest document reconegut serà inscrit en el Registre Especial de Documents Reconeguts conforme al que es preveu en l'article 10 de l'esmentat decret.  
Contra la present resolució, que posa fi a la via administrativa, es podrà interposar un recurs potestatiu de reposició davant del vicepresident segon i conseller d'Habitatge i Arquitectura Bioclimàtica en el termini d'un mes a comptar des de l'endemà de la publicació, segons disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, d'acord amb el que estableixen els articles 10, 14, i 46 de la Llei reguladora de la jurisdicció contenciosa administrativa.  
Tot això sense perjudici que es puga exercitar qualsevol altre recurs que es considere oportú.  
  
València, 18 de desembre de 2019. El vicepresident segon i conseller d'Habitatge i Arquitectura Bioclimàtica: Rubén Martínez Dalmau.